
PREDGOVOR 



Kada bi ljudi uvijek bili djeca, svi bi ljudi na svijetu bili 
prirodni muslimani. Kako bi rekao pjesnik: "Ala sam bio 
veliki čovjek dok sam bio dijete" Razlika između djece i 
odraslih je u tome što odrasli znaju, to djeca vide i 
gledaju. Zato je najteže pisati knjige, bilo koje vrste, 
odgojno-edukativne ili literarne naravi za djecu. Odgoj 
kao namjerno, plansko, svjesno, svrhovito djelovanje 
i vršenje pozitivnog i afirmativnog utjecaja, ponajprije na 
djecu i omladinu, a da se pri tome očuva njihova sloboda, 
autentična priroda i jednostavnost, posebno posrednim 
putem kroz napisanu knjigu, spada u umijeće posebne 
vrste. U toj činjenici leži razlog zašto je u svijetu najmanje 
pisaca za djecu ili velike a prirodno autentične ljude. 
Jedna od tih, danas rijetkih, u povijesti islama kod 
muslimana česta knjiga, jeste "Islam za najmlađe" pisca 
Gulama Sarvara, namijenjena najmlađem uzrastu od 
šest do jedanaest godina. To je ona životna dob djece u 
kojoj ona postavljaju sva ona pitanja na koja kasnije traže 
odgovore čitav život. To je onaj uzrast u kojemu djecu 
nosi neodoljiva radoznalost, upitanost i zapitanost o 
svemu i svačemu, čuđenje i istovremeno divljenje životu i 
svijetu, mašta i imaginacija pomoću koje se plovi kroz 
svjetove i konačno sazrijevanje i ulaženje 
u svijet razuma, uma i pameti, obaveza, 
prava, dužnosti i odgovornosti. 



U 

Ova izuzetno kvalitetna i interesantna knjiga na 
šezdesetak kartica, koja stilom i pristupom podsjeća na 
neke knjige Muhammeda Esada, u strukturalnom 
smislu, uvjetno rečeno, ima četiri poglavlja: (Osnovi 
islamskog vjerovanja, Lik i život Aliahovog poslanika 
Muhammeda a.s., Pet osnovnih islamskih praktičnih 
dužnosti, izbor izuzetno poučnih, kratkih, jasnih i 
smisaono povezanih, mudrih priča i četiri kratke sure iz 
Kur'ana), koja predstavljaju jednu jedinstvenu i 
koherentnu cjelinu. Knjiga je pisana u dinamičkoj i 
interesantnoj formi dijaloga, pitanja i odgovora kao da 
ljudi međusobno uživo razgovaraju iz samih izvora 
Islama: Kur’ana, Hadisa i neupitne tradicije. Prevodilac 
knjige Mina Pleh uložila je veliko znanje, napor i umijeće 
da knjigu sa engleskog prevede na bosanski jezik. Na 
temelju svega izloženog čast mi je i zadovoljstvo 
preporučiti knjigu "Islam za najmlađe" Gulama Sarvara 
za objavljivanje. Bit će to veliki korak, pomoć i doprinos u 
približavanju i upoznavanju najmlađih Bošnjaka sa 
islamom primjerno njihovom uzrastu i mogućnostima. 



Mustafa Spahić 

ALLAH 



Draga djeco! 



Pogledajte ovu stranicu. 



Vi vidite sunce, mjesec, 
zvijezde i nebo. 



Vi također vidite brda, 



njeke i cvijeće 



Ko ih stvori? 

ALLAH ih stvori 

Ko stvori nas? 

Allah stvori nas. 




Ko je Allah? 

Allah je naš Stvoritelj. On je Stvoritelj svega. 




Gdje je Allah? 

Allah je uvijek s nama. On zna sve, 
na svakom mjestu i u svako vrijeme. 

Šta Allah čini? 

Allah upravlja svemirom i svim što je u njemu. 

Je li Allah Jedan? 

Jeste, Allah je Jedan. 

Ko je stvorio Allaha? 

Niko nije stvorio Allaha. 

On postoji oduvijek i bit će zauvijek. 

On je Prvi i Posljednji. 

Ima li Allah sudruga? 

Ne, Allah nema sudruga. 

Ima li Allah oca ili majku? 

Ne, Allah nema niti oca niti majku. 

Ima li Allah sinova ili kćeri? 

Ne, Allah nema niti sinova niti kćeri. 

Šta smo mi Allahu? 

Mi smo Allahovi robovi. 

Šta je Ailah nama? 

Allah je naš Gospodar i Upravitelj. 

Zašto nas je Allah stvorio? 

Allah nas je stvorio da Ga poštujemo i da Mu se 
pokoravamo. 

Allah kaže u Kur’anu: A ljude i džine stvorio sam samo 
Meni da robuju. (Ez-Zarijat, 56) 

Možemo li vidjeti Allaha? 

Ne, mi ne možemo vidjeti Allaha. 

Da li Allah vidi nas? 

Da, Allah uvijek vidi nas. 

Allah je Svemoćni. On je Svemilosni i Milostivi. 

Sve što imamo On nam je dao. Dao nam je naše 
očeve i majke, našu braću i sestre, koji nas paze i vole. 

On nam daje hranu, vodu, svjetlo, zrak i sve što nam treba. 
Mi i sve što je na zemlji pripadamo Allahu. 



ALLAH SVE ZNA 



Gospodin Hasan imao je tri sina: Faruka, Abdulaha i Kasima. 
Mnogo ih je volio. Želio je da postanu dobri muslimani. 
Gospodin Hasan i sam je bio dobar musliman. Koliko je god 
mogao, pokoravao se svim Božijim naredbama. 

Jednoga dana htio je provjeriti svoje sinove. Svakom od njih 
dao je nekoliko slatkiša i rekao: "Pojedite ih na takvom mjestu 
gdje ste sigurni da vas niko ne može vidjeti. Kad to učinite, 
dođite kod mene." 




Faruk uze slatkiše i ode u svoju sobu. 2a sobom zatvori vrata 
i pojede slatkiše misleći da ga tamo niko nije mogao vidi i 

Abdulah ode u podrum. Bio je siguran da tam^ema nikoga. 
Pojeo je slatkiše u mračnom podrumu. 

Kasim je razmišljao gdje bi mogao pojesti slatkiše, a da ga 
niko ne vidi. Nije mu padalo na pamet r^i jedno takvo mjesto. 
Svaki put kad bi pomislio na neko mjes 
da ga Allah vidi, i zato nije pojeo slatki 



o sjetio bi se 



Faruk i Abdulah vratili su se ocu i ispričali mu kako su postupili. 
Potom je došao Kasim i vratio slatkiše svome ocu govoreći: 
"Ne postoji mjesto koje je skriveno od Allaha, tako da ja nisam 
pojeo slatkiše." 

Gospodin Hasan bio je oduševljen Kasimom. Rekao je Faruku 
i Abdulahu da nauče lekciju od svoga brata Kasima i dodao: 
"Moji dragi sinovi, nikad ne zaboravite da Allah zna sve, i da 
vidi sve. On je uvijek s nama. Stoga mi ne bismo trebali činiti 
ništa ružno, Čak ni u tajnosti." 





TEST 1 



Odgovori na ova pitanja: 

1 . Ko je naš Stvoritelj? 

2. Zašto nas je Allah stvorio? 

3. Gdje je Allah? 

4. Da li nas Allah vidi? 

5. Ima li Allah sina ili kćerku? 

Popuni praznine u rečenicama: 

a) Allah je naš i 

b) nas je stvorio da Ga 

i da Mu se . 

c) Allah je i Samilosni. 

d) Allah uvijek nas. 



ISLAM I MUSLIMAN 



0 Aliahu smo već nešto naučili. 

Sada ćemo učiti o ISLAMU i MUSLIMANU. 
ISLAM je arapska riječ. 

Šta je ISLAM? 

ISLAM je naš način života. 

Šta znači islam? 

Islam znači pokoravanje Aliahu 

1 slijeđenje Njegovih naredbi. 

Ako se pokoravamo Aliahu i 
postupamo prema Njegovim 
naredbama, imat ćemo mir. 

Eto zašto ISLAM znači mir. 

Islam nas uči kako da vodimo 
dobar život na zemlji. Islam nam 
govori kako da živimo kao dobri 
ljudi. On nam također govori da 
je Allah naš Stvoritelj i Gospodar. 

Islam nam pokazuje pravi put. 

Ako slijedimo islam, postići ćemo 
mir. Islam je velika milost za nas. 



Kako smo došli do znanja o islamu? 

Do znanja o islamu došli smo preko Allahovih poslanika 
i vjerovjesnika. 

Ko je musliman? 

Musliman je osoba koja slijedi islam. 

Ako slijedimo islam, Allah nam daje mir i sreću. 

Musliman uvijek nastoji da čini dobro: on govori istinu, 
ne laže; on pomaže drugima, brine o starim i nemoćnim, 
ne želi ništa što je loše - on postupa kako mu Allah naređuje. 

Mi smo ponosni Što smo muslimani. Allah nam je dao ime 
muslimani. 



BOŽE, UČINI DA BUDEMO DOBRI MUSLIMANI. 



TEST 2 



a) Popuni praznine u rečenicama: 

1 . islam je riječ. 

2. Islam znači Allahu 

i slijeđenje Njegovih 

3. je naš način života. 

4. Islam nas uči kako da 

b) Odgovori na pitanja: 

1 . Ko je musliman? 

2. Kako musliman postupa? 



život na zemlji. 

PAŽNJA PREMA RODITELJIMA 



Naši su roditelji Allahov dar. Oni nas paze, brinu o nama i 
pomažu nam da porastemo. Oni su nježni prema nama i 
vole nas. Naši roditelji tako mnogo brinu za našu udobnost 
i sreću. Zato i mi moramo paziti na njih. Uvijek moramo biti 
ljubazni prema njima. Trebamo slušati ono što oni govore. 
Naši roditelji misle samo na ono što je za nas dobro. Evo 
jedne priče koja govori o pažnji prema roditeljima. 




Bio jednom jedan poštovan čovjek 
po imenu Šerefudin Jahja. Još kao 
dječak jako je pazio svoje roditelje. 
Bio je pokoran i nježan prema njima. 

Jedne večeri njegova mati bila je žedna, pa je zamolila 
Šerefudina za Čašu vode. Kad je Šerefudin stigao s Čašom 
vode, njegova mati bila je zaspala. Mislio je da ne bi bilo 
pametno uznemiravati je dok spava. I tako je on stajao s 
čašom u ruci dok mu se majka nije probudila. 

Nakon nekoliko sati njegova je mati otvorila oči i ugledala 
Šerefudina kako s čašom vode stoji pored nje te ga upita: 
"Dragi sine, zar stojiš sve ovo vrijeme?" 

Šerefudin reče: "Da, majko, ja čekam da se probudiš da ti 
dam čašu vode," 

Njegova mati bila je jako zadovoljna njime. Blagosiljala ga 
je i molila Allaha da joj sina učini velikim čovjekom. Kad je 
porastao, Šerefudin je zbilja bio veliki Čovjek svoga vremena. 

Djeco! 

I vi trebate paziti svoje roditelje kao što je to Šerefudin činio. 
Nikad im ne recite uvredljivu riječ. Poslušajte ono Što oni kažu. 
Lijepo se ponašajte prema njima. Budite najbolji u školi. Tako 
će vaši roditelji biti sretni. 

I Allah će također biti zadovoljan vama. Zbilja, Allah naređuje 
da budemo dobri prema roditeljima. 

Dobar je musliman pažljiv prema roditeljima. On brine o njima. 



mwm mamm 

IMAN (vjerovanje) 



Da naučimo nešto o IMANU. 

IMAN je arapska riječ. 

Šta znači iman? 

tman znači vjerovanje ili uvjerenje. 

Da bismo bili dobri muslimani, moramo vjerovati u: 

1. ALLAHA 

2. ALLAHOVE MELEKE 

3. ALLAHOVE KNJIGE 

4. ALLAHOVE POSLANIKE 

5. SUDNJI DAN I ŽIVOT POSLIJE SMRTI 

6. ALLAHOVO ODREĐENJE 

Onaj ko posjeduje iman zove se mu’min. 

Musliman je također i mu’min. 

Ove vjerske istine date su u imanskim šartima 
(Šurutu-I-Tman): 






. Jri <1* 









Amentu billahi ve mela'iketihi ve kutubihi ve rusu tihi ve-l- 
ievmi-l-ahiri ve bi-l-kaderi hairihJ ve šerrihl minallahi te'ala. 



To znači: 



Ja vjerujem u Allaha, Njegove meleke, Njegove knjige, 
Njegove poslanike; vjerujem u Sudnji dan i život poslije 
smrti, te da je sve, bilo dobro ili loše. od Uzvišenog Allaha, 



MELEK! 



Kao što je stvorio nas i sve drugo, Allah je također 
stvorio i meieke. 

Ko su meleki? 

Meleki su Allahovi robovi. 

Da li se oni razlikuju od nas? 

Da, oni se razlikuju od nas. Mi smo stvoreni od zemlje, 
dok su meleki stvoreni od Nura (Svjetla). Mi imamo 
slobodnu volju, dok je meleki nemaju. 

Šta meleki rade? 

Meleki održavaju Allahov poredak. Oni su Mu stalno 
pokorni, i ne umiju biti nepokorni. U svakom trenutku 
spremni su da izvrše Njegova naređenja. 

Meleka ima mnogo, a najpoznatiji su: 

DŽJBR1L, 

MiKAIL, 

AZRAIL i 
ISRAFIL 

Sve što kažemo ili učinimo - to meleki zapišu. Mejeki koji 
zapisuju ono što mi radimo zovu se KIRAMUN-KATIBUN 
(Plemeniti Pisari). 

Odgovori na pitanja 

1 . Šta je iman? 



2. Navedi načela islamskog vjerovanja 



3. Šta rade meleki? 



4. Navedi imena najpoznatijih meleka 

ALLAHOVI POSLANICI 



*ŠZ 



*3 Allah je naš Stvoritelj i Gospodar. 

£3 On nam je dao sve da naš život učini sretnim i ugodnim. 



£3 Zašto nas je Allah stvorio? 

£3 Allah nas je stvorio da Njega obožavamo i da Mu se 
£3 pokoravamo. 



£3 Preko koga nam je Allah rekao da Ga obožavamo 
£3 i da Mu se pokoravamo? 

£3 Allah nam je preko Svojih poslanika rekao da Ga 
£3 obožavamo i da Mu se pokoravamo. 



£3 Ko su Allahovi vjerovjesnlcl I poslanici? 

£3 Poslanici su od Atlaha odabrani ljudi. Allah je njima 
£3 slao Svoju uputu preko meleka DŽibrila. 

£3 

£3 Šta su nam vjerovjesnlcl govorili? 

£§3 Oni su nam govorili i pokazali nam kako da se 
£3 pokoravamo Allahu i kako da Ga poštujemo. 

£3 Zašto moramo biti pokorni i odani Allahu? 

£3 Allahu moramo biti pokorni i odani zato da bi On bio 
£3 zadovoljan nama. Ako je Allah zadovoljan nama, On će 
£3 nas učiniti sretnim u životu. On će nas također nagraditi 
£3 Džennetom u životu poslije smrti. Stoga moramo biti odani 
£3 i pokorni Allahu zato što nas je On stvorio i zato što nam 
£3 i e sve Što 'mamo On dao. 



£3 Allahovo zadovoljstvo možemo postići jedino ako slijedimo 
£3 uputu koja je data poslanicima i vjerovjesnicima. 

£3 

£3 Vjerovjesnik se na arapskom jeziku kaže NEBIJJ, 

£3 a poslanik RESUL. 



Vjerovjesnik (NEBIJJ) nije dobio knjigu od Allaha. a poslanik 
(RESUL) jeste. Svi vjerovjesnici i poslanici pozivali su ljude 
da budu odani i pokorni Jedinom Allahu. 

Ko je bio prvi vjerovjesnik? 

Prvi vjerovjesnik bio je Adem, alejhisselam. On je također 
bio i prvi čovjek na zemlji. 

Ko je bio posljednji Allahov poslanik? 

Posljednji Allahov poslanik bio je Muhammed. alejhisselam. 

Od Adema, a.s., do Muhammeda, a.s., bilo je mnogo 
vjerovjesnika i poslanika. 

Svi oni pokoravali su se Allahu i pozivali druge ljude u svom 
vremenu da to isto čine. Oni nas nikad nisu pozivali da 
obožavamo ikoga osim Allaha, 

Da ti je Allah slao vjerovjesnike i poslanike svakom 
narodu na zemlji? 

Da, Allah je slao vjerovjesnike i poslanike svakom narodu 
na zemlji. 

Svi vjerovjesnici i poslanici dobijali su od Allaha istu poruku. 

Koja je to poruka? 

To je poruka: 

& VI V 

LA ILAHE ILLALLAH 
Nema Boga osim Allaha. 

Tako sad znamo da je svaki 
vjerovjesnik pozivao ljude da 
se samo Allahu pokoravaju 
i da samo Njega obožavaju. 




ea 



Zašto je Altah slao tako mnogo poslanika? 

Allah je slao poslanike svakom narodu. Ali kad bi ljudi 
zaboravili Allahovu poruku, On bi slao drugog poslanika da 
ih podsjeti na njihove dužnosti prema Njemu. 

|1 

Allah je dovršio Svoju poruku s Muhammedom, a.s. Poslije 
njega više neće biti poslanika. On je posljednji od svih 
vjerovjesnika i poslanika. 

Završna poruka koju je Allah dao Muhammedu, a.s., jeste 
ISLAM. To je konačno uputstvo cijelom čovječanstvu. 



£-3 Mi ćemo biti sretni 
£3 slijedili islam, 

£$* 



naći ćemo mir samo ako budemo 



£3 

£3 



& 

£2 

TEST 4 



Odgovori na ova pitanja: 

t. Ko su Allahovi poslanici? 

2. Ko je bio prvi poslanik? 

3. Navedi imena 6 velikih poslanika? 



1. 


2. 


3. 


4. 


5. 


6. 



4, Ko je posljednji Allahov poslanik? 



5. Šta su nam vjerovjesnici i poslanici govorili? 



ALLAHOVE KNJIGE 




Mi znamo da je Allah slao vjerovjesnike i poslanike da 
nam pokažu pravi put. 

Naš mili i dragi Stvoritelj također nam je slao knjige kao 
uputu. On ih je slao svojim poslanicima. 

Ove knjige zovu se Allahove knjige (kitabi). 

Kako je Allah slao Svoje knjige poslanicima? 

Allah je slao Svoje knjige preko meleka Džibrila. Ove 
knjige s uputom od Allaha također se zovu i knjigama 
objave. Objava se na arapskom kaže VAHJ. 

Knjiga koja je objavljena posljednjem poslaniku 
Muhammedu, a.s,, zove se Kur’an. 

Kur’an u sebi sadrži imena i drugih knjiga koje je Allah 
objavio poslanicima prije Muhammeda, a.s. 

Ibrahimu, a.s., objavljeni su SUHUFI. 

Poslanik Musa, a.s., dobio je Tevrat (TORU). 

Davud, a.s., dobio je Zebur, dok jeTsa, a.s., dobio Indžil. 

Knjige koje su dobili poslanici prije Muhammeda, a.s., 
izgubljene su ili iskrivljene od njihovih sljedbenika. 

Ibrahimovi, a.s., suhufi danas su izgubljeni. Zebur, Tevrat i 
Indžil iskrivili su njihovi sljedbenici. Oni su na Allahove riječi 
dodavali svoje vlastite. Zato mi danas nemamo ove Allahove 
knjige onakve kakve su bile u početku. 

Kur'an je knjiga Allahove upute. Ona je i danas s nama, 
bez ikakvih izmjena. Ništa joj nije dodato niti oduzeto. 

To je posljednja knjiga Allahove upute čovječanstvu. 

Da bismo bili sretni, moramo slijediti upute iz Kur’ana. 




ŽIVOT POSLIJE SMRTI 
I SUDNJI DAN 



Mi znamo da ćemo jednog dana umrijeti. Svako umire. Allah 
će nas ponovo oživiti nakon naše smrti i pitat će nas kako 
smo se ponašali na zemlji. Oni ljudi koji su se pokoravali 
Allahovim naređenjima bit će nagrađeni, a oni koji to nisu 
bit će kažnjeni. 

Jednog dana sve stoje na zemlji, nebo, planete i sve drugo 
bit će uništeno po Allahovom naređenju. Niko osim Allaha 
ne zna kad će se to dogoditi. 

Naš je život na zemlji kratak. Stvarni život, koji se nikad 
neće završiti, jeste život poslije smrti. 






U životu poslije smrti bit će jedan dan koji se zove Sudnji 
dan. Toga dana ljudi će saznati ko će biti nagrađen, a ko 
kažnjen. Oni koji dobiju nagradu ići će u Džennet, a to je 
mjesto sreće i uživanja. Divno je to mjesto. Tamo će biti 
samo dobri ljudi. Oni koji odbiju pokornost Allahu bit će 
užasno kažnjeni. Oni će završiti u Džebennemu, a to je 
mjesto bola i patnje. Samo će loši ljudi biti tamo. To je 
bijedno i užasno mjesto. 

Mi moramo stalno nastojati da slijedimo Allahovu uputu, 
kako bismo prispjeli u Džennet. 

0 BOŽE, UČINI NAS DOBRIM MUSLIMANIMA, 

PODARI NAM DŽENNET 

1 SAČUVAJ NAS DŽEHENNEMSKE VATRE! 




4. Knjiga koja je objavljena posljednjem Allahovom 



poslaniku 



a) Popuni izostavljene riječi: 

1. Allahove knjige na arapskom jeziku zovu se 

2. je slao Svoje objave preko meleka. 

3. Objava se na arapskom jeziku kaže 



b) Odgovori na pitanja: 

1 . Koju je knjigu objavio Allah Davudu, a.s.? 



2. Kome je objavljen Indžil? 

3. Koja je posljednja Allahova objava? 



KURAN 



Pogledaj ovu sliku 

Šta je to? 

To je jedna stranica Kur'ana. 

Šta je to Kur an? 

Kur’an je Allahova knjiga. 
Svaka riječ u Kur’anu jeste Allahova riječ. 




, 






Kako je Kur'an objavljen poslaniku Muhammedu, a.s.? 

Allah je objavio Kur’an u dijelovima preko meleka Džibrila. 

Džibril je dostavljao 
Allahove riječi 
Muhammedu, a.s., 
a Muhammed, a.s 
je tražio od svojih 
pisara da tačno 
zapišu ono što mu 
Džibril kaže. 

Koliko je dugo 
trajala objava 
Kur’ana? 

Objava Kur’ana 
trajala je 23 godine. 

Da li je bilo 
ikakvih promjena 
u Kur’anu? 

Ne, nije bilo 
nikakvih promjena u 
Kur’anu ni nakon 
1400 godina. 

Zašto se ništa nije promijenilo u Kur’anu? 

U Kur’anu se ništa nije promijenilo zato što ga Allah čuva. 
Niko ga ne može promijeniti. Altah kaže daje On objavio 
Kur'an i da će ga On Čuvati. 

Na kojem je jeziku objavljen Kur’an? 

Kur’an je objavljen na arapskom jeziku. 

Kur’an je divna uputa. 

Njegov stil i ritam izvanredni su. 

To nam daje posebno zadovoljstvo da ga čitamo. 




Kur’an nas uči kako da budemo dobri i kako da napustimo 
loše navike; uči nas kako da se ponašamo prema svojim 
roditeljima, braći i sestrama, prijateljima i susjedima. 

Allah u Kur’anu kaže: 

Samo se Allahu klanjajte, a roditeljima i bližnjima i siročadi 
i siromasima dobročinstvo činite, a ljudima lijepe riječi 
govorite. (El-Bekare, 83) 

Allah traži od nas da čitamo Kur’an i da slijedimo ono što 
On kaže. Mi trebamo učiti da čitamo Kur'an i da razumijemo 
njegovo značenje. Bit ćemo sretni i uspješni ako budemo 
poštovali Allahova naređenja iz Kur’ana. 

KUR'AN JE POSLJEDNJA I KONAČNA KNJIGA UPUTE. 



TEST 6 



Odgovori na ova pitanja: 

1 . Šta će biti s nama nakon što umremo? 



2. Koga će Allah nagraditi? 

3. Šta će se dogoditi ljudima koji se ne pokoravaju Allahu? 

4. Šta će Allah učiniti na Sudnjem danu? 



5. Šta je Džennet? 

6. Šta je Kur’an? 

7. Kome je Kur’an objavljen? 

8. Šta nam Kur'an kaže za naše roditelje? 

POSLANIK MUHAMMED, A.S. 



Godine 570. dogodilo se nešto veliko. 

Te godine rođen je Muhammed, a.s. 

Gdje je on rođen? 

On je rođen u Mekki, u Saudijskoj Arabiji. 

Još kao dijete Muhammed. a.s., imao je nekoliko tužnih 
i potresnih iskušenja. Otac mu Abdullah umro je prije 
njegova rođenja. Njegova majka bila je Amina. Umrla 
je kad je Muhammed, a.s., imao samo 6 godina. 




36 









Nakon toga o Muhammedu, a.s., brinuo se njegov djed 
Abdul-Muttalib. Ali kad je Muhammed, a.s., imao 8 godina 
umrije i Abdul-Muttalib. Od tada brigu o Muhammedu, a.s.. 
preuzima njegov amidža Ebu Talib. 

Muhammed, a.s., stasao je u divnog mladića s lijepom 
naravi, što ga je činilo izuzetno omiljenim među njegovom 
rodbinom i prijateljima. Bio je vrlo pažljiv i obziran. 




£-1 Kao dječak Muhammed, a.s., bio je pastir. Dok je čuvao 
stado, razmišljao je o svijetu oko sebe t ljudima u Mekki, 
£*[ gdje je on živio. 

V'\l 

U to vrijeme ljudi u Mekki imali su mnoštvo ružnih navika: 
mnogo su se svađali, borili jedni protiv drugih i izazivali 
krvoproliće. Muhammed, a.s., pitao se zašto je toliko 
krvoprolića u njegovom narodu. Znao je da su oni također 
i hrabri i odvažni. Izgledalo je žalosno da oni čine sve ono 
£2 Što Allah prezire. 

£3 Zaboravili su Allaha i umjesto Njega počeli su obožavati 
£3 idole. 

££ 

U svom srcu Muhammed, a.s., osjećao je tugu zbog njih. 
Neprestano je razmišljao kako da ljudi u Mekki napuste 

P’5 svoje ružne navike i sukobe. Želio je da oni budu dobri. 

•Kl 





Muhammed, a.s., odlazio bi u pećinu Hira na brdu En-Nur, 
nedaleko od Mekke. Tamo je mogao duboko misliti i razmišljati 
u tišini u kojoj je bio potpuno sam. 

Kad je odrastao, tamo je često odlazio. Jednog dana dok je on 
bio u pećini ukazao mu se melek Džibril i rekao mu da uči, 

Muhammed, a.s. je odgovorio: "Ja učiti ne znam." 

Džibril ga stisnu i ponovo mu reče da uči, a Muhammed, a.s., 
opet odgovori: "Ali, ja učiti ne znam." 

Melek ga stisnu jače, a onda ga pusti i ponovo mu reče da ući. 












Muhammed, a.s., za Džibrifom je ponovio te riječi 
Osjećao je kako se one utiskuju u njegovo srce. 



Bio je to početak Objave. Tako je Muhammed, a.s., dobio 
poruku od Allaha da je on od tog trenutka poslanik. Bilo je 
to 610. godine poTsau, a.s. 



Naredne 23 godine Muhammed, a.s., pozivao je ljude da 
samo Allaha obožavaju, a lažna božanstva da prestanu 
smatrati Njemu ravnim. Pozivao je ljude da napuste 
obožavanje idola. Idoli su bili kameni kipovi koji nisu mogli 
govoriti niti se kretati, i nisu mogli ništa učiniti za one koji 
su ih obožavali. 

Mnogi ljudi nisu htjeli prihvatiti Allahovu poru* > 
Sve su činili da zaustave Muhammeda, a.s. 
svaki su mu način podvaljivali. Čak su 
uznemiravali i mučili njegove sljedbenike. Ali je. 
Muhammed, a.s., nastavio propovijedati 
Allahovu poruku s izuzetnim strpljenjem. Broj 
se njegovih sljedbenika povećavao. To je činilo 
njegove neprijatelje bijesnim, pa su skovali 
plan da ga ubiju. Ali Allah je zaštitio Svoga 
Poslanika od njihovih zlih namjera. On je preko 
Džibrila pozvao Poslanika da napusti Mekku. 
Tako se Muhammed, a.s., preselio iz Mekke u 
Medinu. Medina je grad udaljen 300 milja od 
Mekke prema sjeveru . 






Svako ko gaje upoznao govorio je za Muhammeda, a.s., daje 
bio vrlo drag. On je bio dobrodušan i pažljiv. Nesretni narod u 
Mekki loše je postupao prema Poslaniku. Ali oni u Medini bili 
su sretni. Oni su ga dobro dočekali i prihvatili ga kao svoga 
vođu. Kasnije se on vratio u Mekku kao pobjednik. Oprostio je 
svojim neprijateljima. Njegova je veličina snažno djelovala na 
njih, tako da su mnogi od njih postali muslimani. 





Muhammed, a.s., trudio se da pokaže da istina na kraju 
pobjeđuje, a da laž gubi. On je bio jako dobar čovjek. Njegovi 
su postupci bili blagi. Sprijateljio bi se sa svakim koga bi 
upoznao. Bio je veliki čovjek. 

On je mnogo volio djecu. Kad god bi ih sreo, razgovaro bi s 
njima, milovao ih i igrao se s njima. 




*#52 






Kad je stigao u Medinu, dječaci i djevojčice pozdravljali su ga 
zajedno sa odraslima. Djevojčice su mu pjevale pjesmu 
dobrodošlice. 

Poslanik je bio jako zadovoljan, a i djeca su bilatakođer sretna, 
jer su imala velikog čovjeka - Allahovog Poslanika među 
sobom. 

£3 

Muhammed, a.s., posebno je volio biti među djecom. 
Jednoga dana bio je u razgovoru i igri s jednom grupom 
djece. 

Djeca su se veselila što su s Poslanikom, koji je bio tako 
dobar prema njima. 

Neki čovjek prišao je i gledao djecu kako se igraju i smiju s 
Muham medom, a.s. Izgledao je blijed i nesretan. 

Tojeprimjetio Muhammed, a.s., i upitao ga zašto je tužan. 
Čovjek reče: "Ja imam desetero djece i nikada ih nisam 
poljubio." 

Poslanik, a.s., sažalio se na tog čovjeka. Rekao mu je da su 
£•'*; ljubav i pažnja prema djeci blagoslov od Allaha. 




Jednog dana bilo je jako hladno, pa je neki čovjek naložio 
vatru da se ogrije. Blizu vatre bilo je mnogo mrava. 




Poslanik, a.s., vidio je vatru i mrave. 
Ne mogavši mirno gledati mrave u 
opasnosti, zamolio je čovjeka da 
ugasi vatru. Ovaj je to učinio, 
a kad je pogledao okolo, vidio 
je mrave. 



Odjednom je shvatio zašto 
je Poslanik, a.s., želio da 
on ugasi vatru. 



Poslanik mu reče: 

"Ti ćeš biti nagrađen 
od Allaha zbog svojih 
plemenitih postupaka 
prema Njegovim 
stvorenjima." 



Muhammed, a.s., uspio je navesti tvrdokorne Mekance koji 
su obožavali idole da se preispitaju i vrate obožavanju 
Jedinog Allaha. On je morao mnogo učiniti da Mekanci 
postanu muslimani. Uspio je u tome jer je imao Allahovu 
pomoć. 

Muhammed, a.s., posljednji je Allahov poslanik. 

Allah, dž.š., Svoju je objavu i uputu čovječanstvu završio 
s Muhammedom, a.s. ISLAM je ta konačna uputa, 

Muhammed, a.s., veliki vođa i posljednji Allahov poslanik, 
živio je 63 godine. Umro je u Medini 632. po lsau, a.s. On 
nam je ostavio Kur’an i svoj sunnet (životni primjer) da nam 
budu uputstvo i vodič u životu. 





\ Odgovori na pitanja: 

1 . Kad je rođen Muhammed, a.s.? 

) 2. Ko je bio Muhammedov, a.s., otac? 

n 3. Kad je umrla Muhammedova, a.s., majka? 



4. Ko se brinuo o Muhammedu, a.s., nakon smrti njegove 
majke? 



J 5. Gdje je bio Muhammed, a.s., kada mu se ukazao melek 

3 Džibril? 



6. Koje je godine Muhammed, a.s., postao Allahov poslanik? 



7. Kad je umro Muhammed, a.s.? 



8. Šta nam je Poslanik ostavio kao uputstvo i vodič u životu? 

GOVORITI ISTINU 



Govoriti istinu jako je dobra navika. Ako bismo uvijek govorili 
istinu, sačuvali bismo sebe od mnogih neugodnosti. Evo jedne 
priče o čovjeku koji je činio mnoge ružne stvari, ali ga je 
njegovo obećanje da će govoriti istinu sačuvalo. 

Jedan čovjek došao je poslaniku Muhammedu, a.s., i rekao: 
"O Allahov Poslaniče, ja imam mnogo loših navika. Koju od 
njih najprije da ostavim?" 

Poslanik reče: "Prvo ostavi laž, i uvijek govori istinu." 

Čovjek je obećao da će tako učiniti i otišao kući. 

Kad je pala noć, čovjek se spremao da pođe u krađu. Ali prije 
nego što je izišao iz kuće, na trenutak se sjetio obećanja koje je 
dao Poslaniku: "Ako me sutra Poslanik upita gdje sam bio, Šta 
ću reći? Hoću li reći da sam išao krasti? Ne, ja to ne mogu. Ali 
ne mogu ni lagati. Ako kažem istinu, svako će me mrziti i zvat 
će me lopovom, a još ću biti i kažnjen za krađu." 



Tako je čovjek odlučio da ne krade te noći , i ostavio je ovu lošu 
naviku. 

Sljedećeg dana poželio je da pije vino, ali kad se spremao 
da to učini, pomisli: "Šta ću kazati Poslaniku ako me upita 
šta sam radio tokom dana? Ne mogu slagati, a ako kažem 
istinu, ljudi će me mrziti zato što muslimanu nije dozvoljeno 
da pije vino." I on je tako odustao od namjere da pije vino. 

I tako, kad god bi ovom čovjeku naumpalo da učini nešto 
loše, on bi se sjetio svoga obećanja da će uvijek govoriti 
istinu. Jednu po jednu, on je napustio sve svoje loše navike 
i postao dobar musliman i jako dobar čovjek. 

Ako budemo uvijek govorili istinu, bit ćemo dobri ljudi i dobri 
muslimani, koje Allah voli i pomaže. Ako Allah - naš Stvoritelj - 
bude zadovoljan nama, On će nas nagraditi DŽENNETOM, 
a to je mjesto sreće i uživanja na budućem svijetu. 

OBEĆAJ: UVIJEK ĆU GOVORITI ISTINU! 

RIJEČI I DJELA 
TREBAJU BITI JEDNO 

Bio jednom jedan dječak koji je volio jesti slatkiše, pa ih je 
StaFno tražio od svoga oca. Njegov otac bio je siromašan 
čovjek, i nije uvijek mogao pribaviti slatkiše za svoga sina, Ali 
mali dječak to nije shvatao, i stalno je tražio slatkiše, 

Dječakov otac često je razmišljao kako da zaustavi dijete da 
ne traži tako mnogo slatkiša, U to vrijeme u blizini je živio jedan 
mudrac. Dječakovu ocu sinula je ideja. Odlučio je da povede 
dječaka tom mudrom čovjeku . ne bi li ga on uspio nagovoriti da 
prestane stalno tražiti slatkiše. 

Dječak i njegov otac uputili su se tom čovjeku Kad su stigli do 
njega, otac mu reče: "Dobri čovječe, bili zamolio moga sina đa 
prestane tražiti slatkiše koje ja ne mogu da pribavim ?' 1 Kake je 
ovaj mudrac i sam volio slatkiše, nije mu bilo lahko. Mislto je 
kako da postupi. Na kraju je odlučio da predloži ocu da ponovo 
dovede sina sljedećeg mjeseca 

Za to vrijeme mudrac je potpuno prestao jesti slatkiše. Kad su 
dječak i njegov otac, nakon mjesec dana, ponovo došli, 
mudrac reče dječaku: "Moje drago dijete, hoćeš li prestati 
tražiti slatkiše koje ti otac ne može priuštiti?" 

Od tada, dječak je prestao tražiti slatkiše. 

Dječakov otac upita ovog mudrog čovjeka: "Zašto nisi molio 
moga sina da prestane tražiti slatkiše kada smo ti dolazili 
prošlog mjeseca?" 

Mudrac odgovori: "Kako da tražim od dječaka da odjednom 
ostavi slatkiše kada ih i ja sam volim? Pa ipak tokom prošlog £§* 
mjeseca prestao sam ih jesti." 

j : 

Lični primjer mnogo je snažniji od samih riječi. Ako od nekog ^ 
tražimo da nešto učini, mito i sami također moramo činiti. Mi ne : ^ 
trebamo tražiti od drugih da Čine ono što sami ne činimo. 

POBR1NI SE DA TVOJA DJELA I TVOJE RIJEČI BUDU 
UVIJEK JEDNO. 

PET OSNOVNIH 
ISLAMSKIH DUŽNOSTI 



Mi smo muslimani, i kao takvi trebamo izvršavati neke 
osnovne dužnosti. 

Pet je osnovnih islamskih dužnosti: 

1 . ŠEHADET (svjedočenje o vjeri), 

2. SALAT (pet obaveznih dnevnih namaza), 

3. ZEKAT (doprinos blagostanju), 

4. SAVM (post za vrijeme ramazana) i 

5. HADŽ (hodočašće u Mekku). 

Ovih pet dužnosti zovu se 
ERKANU-L-ISLAM ili STUPOVI ISLAMA. 




SALAT ZEKAT ŠEHADET SAVM HADŽ 

ŠEHADET (svjedočenje o vjeri) 

Kako glasi kelimei-šehadet? 

Šehadet glasi: 

La ilahe illailah Muhammedu-r-resulullah, 



To znači: 

"Nema Boga osim Allaha; Muhammed je Aliahov poslanik." 

Šehadet je prva dužnost muslimana. 

Muslimanom se postaje vjerovanjem i izgovaranjem 
ŠEHADETA. Šehadetom potvrđujemo da je Allah naš 
Stvoritelj i Gospodar. On nas stvara, i sve što imamo On 
nam daje. Šehadetom također svjedočimo da je Muhammed, 
a.s., Aliahov poslanik. On je naš pravi vođa, koji nam je 
pokazao pravi put. 

Muhammed, a.s., poslan je da nam pokaže istinu i pravi put. 
On je naš učitelj. On je posljednji Aliahov poslanik. 

Ne smijemo zaboraviti da osim šehadeta treba vjerovati u: 
meleke, Allahove knjige, Sudnji dan, Allahovo određenje 
svega i život poslije smrti. 



SALAT (dnevni namaz) 



Druga je važna dužnost muslimana SALAT. 

Šta je SALAT? 

SALAT je obavezni namaz koji musliman obavlja pet puta 
dnevno. 

Zašto klanjamo namaz? 

Namaz klanjamo da se sjetimo Aliaha kako bismo Mu se 
približili i zadobili Njegovu naklonost. Namaz nam pomaže 
da ustrajemo u izvršavanju onoga što nam Allah naređuje. 
Isto nam tako pomaže da činimo dobro, a da se klonimo 
onoga što je loše. 

Tako Allah u Kur anu kaže: 

Doista, namaz odvraća od razvrata i ogavna djela! 
(EI-AnkebOt, 45) 

Mi moramo klanjati da bismo bili dobri muslimani. Allah voli 
dobre muslimane. Dobar musliman ne možeš biti ako ne 
klanjaš, a ni Allah neće biti zadovoljan tobom. 

Koji su to obavezni namazi što ih klanjamo svaki dan? 

To su: 

1 . SABAH (FEDŽR), od zore do pred izlazak sunca, 

2. PODNE (ZUHR), od sredine dana do kasnog popodneva, 

3. IKINDIJA (ASR). od kasnog podneva do pred zalazak sunca, 

4. AKSAM (MAGRIB), od zalaska sunca do potpunog mraka, 

5. JACI JA (ISA), od potpunog mraka do ponoći ili do pred zoru. 

Rekat je naziv za jedan sastavni dio namaza. 

Farz je naziv za obavezni namaz. 

Oni namazi koje je Poslanik klanjao pored farza zovu se 
sunnet. 

Dobrovoljni namaz zove se nafila. 

0 PREGLED NAMASKIH VREMENA 
W> I BROJ REKATA U NAMAZU 

SABAH 

2 sunnet 
2 farz 



PODNE 

4 sunnet 
4 farz 
2 sunnet 



IKINDIJA 

4 sunnet 
4 farz 



AKSAM 

3 farz 
2 sunnet 

Namaz treba početi klanjati u sedmoj godini života. 
Kad napunimo deset godina, ne smijemo izostavljati 
nijedan namaz. 

Namaz nas čini poslušnim Allahu. Za naš namaz Allah 
če nam dati divnu nagradu na ahiretu. 



JACIJA 

4 sunnet 
4 farz 

2 sunnet 

3 vitr 




TEST 8 



Odgovori na pitanja: 

1 . Kojih je pet osnovnih islamskih dužnosti? 

1 2 3. 

4 5. 

2. Navedi svjedočenje o vjeri (ŠEHADET). 



3. Štaje SALAT? 



4. Napiši nazive pet dnevnih namaza: 

1 2 3. 

4. 5. 

ZEKAT (doprinos blagostanju) 



Treća je osnovna islamska dužnost ZEKAT. 

Šta je zekat? 

Zekat je čin pobožnosti (ibadet). To je doprinos koji neki 
musliman daje prema stepenu bogatstva. 

Koji je smisao davanja zekata? 

Smisao je davanja zekata pomaganje siromasima, onima 
koji su u oskudici i ljudima u nevolji. 

Ko mora davati zekat? 

Zekat moraju davati oni muslimani koji imaju više novaca 
nego što im je potrebno za trošenje. Zekat se daje na 
godišnju ušteđevinu - na novac koji se nije potrošio. 

Koliko iznosi zekat? 

Zekat iznosi dva i po procenta na godišnju 
ušteđevinu, naprimjer: na svakih 100 
dinara daje se dva i po dinara, kako na 
novac tako i na vrijednost zlatnog i 
srebrenog nakita. Na stoku i 
poljoprivredne proizvode zekat se 
drugačije obračunava. 

Allahu pripadamo i mi i naš 
imetak. Allah nam je dao sve 
što imamo. Zato moramo podijeliti 
višak novaca sa svojom braćom koja 
su u nevolji. 

Allah će nam povećati imetak ako 
budemo davali zekat. 




U 

SAVM (post) 



Savm je Četvrta osnovna islamska dužnost. 

Šta je savm? 

Savm je postu mjesecu ramazanu svake godine. 

Šta je post? 

Post je sustezanje od jela, pića (ili pušenja) tokom cijelog dana. 

Kad moramo postiti? 

Postiti moramo svaki dan u mjesecu ramazanu od zore do 
zalaska sunca. 

Zašto postimo? 

Postimo da bismo zadobili Allahovu naklonost i sačuvali sebe 
od pohlepe i sebičnosti. 

Šta je još posebno vezano za mjesec ramazan? 

U mjesecu ramazanu nakon jacije klanjamo teravih-namaz. 
Imamo i jedan obrok prije zore koji se zove SEHUR. 

U mjesecu ramazanu ima jedna noć koja je bolja od hiljadu 
mjeseci. Ova se noć zove Lejletu-l-kadr (Noć sudbine). Ona se 
nalazi u deset posljednjih dana ramazana. U ovoj noći trebamo 
činiti što više ibadeta (namaza i zikra). 

Koji blagdan slijedi iza ramazana? 

Odmah poslije ramazana dolaze dani RAMAZANSKOG 
BAJRAMA (iDU-L-FITR). Ovi su dani dani zahvalnosti Allahu, 
dž.Š. To su sretni trenuci za muslimane. 

Moramo upamtiti da ne smijemo lagati, kršiti obećanje niti 
činiti nešto loše dok postimo tokom ramazana. 

Ramazan je mjesec velike milosti i blagoslova od Allaha. 

To je mjesec oprašta. 

JA RABBl, POMOZI NAM DA POSTIMO RAMAZAN DA 
BISMO POSTIGLI TVOJE ZADOVOLJSTVO. 

HADŽ (hodočašće u Mekku) 

Hadž je peta osnovna islamska dužnost. 

Šta je hadž? 

Hadž je posjeta Kabi u Mekki tokom mjeseca zu-l-hidždžeta 
od onih muslimana koji mogu pribaviti sredstva za put. 
Musliman nastoji da obavi hadž bar jedanput u životu. 

Hadž je čin pobožnosti i pokornosti Bogu (ibadet). Ibadet je 
svako djelo koje se čini da bi se zadobila Mahova naklonost. 

Šta je Kaba? 

Kaba je Allahova kuća u Mekki. Drugi naziv za Kabu jeste 
BEJTULLAH. To je građevina u obliku kocke koju prekriva 
veliko crno platno. U vrijeme namaza muslimani okreću lica 
prema Kabi. 

Ko je sagradio Kabu? 

Kabu je sagradio prvi Allahov poslanik Adem, a.s., a obnovili 
su je Ibrahim i Ismail, a.s. To je prva kuća podignuta na 
zemlji radi obožavanja Allaha. 

Hadž je veliki događaj za muslimane. Tokom hadža 
muslimani iz cijelog svijeta budu zajedno u Mekki. 

To je godišnji skup muslimana. 

Ima i jedan blagdan koji dolazi u vrijeme hadža. Ovaj se 
blagdan zove KURBAN-BAJRAM (IDU-L-ADHA). On znači 
sjećanje na veliki događaj žrtvovanja Ismaila, a.s., od strane 
njegovog oca i poslanika Ibrahima, a.s. 

Hadž nas uči da pripadamo samo Allahu. 

Zato uvijek moramo postupati onako kako On zapovijeda. 

TEST 9 



Odgovori na sljedeća pitanja: 

1 . Šta je zekat? 



2. Kada muslimani poste? 

3. Zašto postimo? 



V 






4. Koja su dva najveća islamska blagdana? 



5. Šta je hadž? 



G) 



6. Gdje idemo na hadž? 

7. Ko je sagradio Kabu? 

ISLAMSKE NAVIKE 



f 



Reci: Bismillah (u ime Ailaha) kad nešto radiš. 

Reci: Es-seiamu alejkum (neka je mir i spas Božiji s vama) 
kad sretneš muslimana. 

Reci: Ve aiejkumu-s-selam {i s vama mir i spas Božiji) 
u odgovoru. 

Reci: In ša Allah (ako Allah hoće) 
kad se nadaš da nešto učiniš. 

Reci: Subhanallah (slava Allahu) da pohvališ nekoga. 

Reci: Ma ša Allah (što Allah hoće) kad se diviš i čudiš. 

Reci: Fl emanillah (u Allahovoj zaštiti) kad nekog ispraćaš. 
Reci: Džezakellahu hajren (Allah ti dao sve najbolje) 
kad zahvaljuješ nekome. 

Reci: Tevekkeltu alellah (oslanjam se na Ailaha) 
kad rješavaš problem. 

Reci: La ilahe illellah (nema Boga osim Ailaha) 
kad ustaneš ujutro. 

Reci: Elhamdu lillah (hvala Aliahu) kad kihneš. 

Reci: Jerhamukellah (Allah ti se smilovao) 
kad čuješ da neko kihne. 

Reci: Amin (primi, Bože, našu molbu) 
kad prisustvuješ učenju dove. 

Reci: Ja Allah (o Allahu) kad si u bolu i nevolji. 

Reci: Estagfirullah (oprosti mi, Bože) 
kad se kaješ za loše djelo. 

Reci: Ne uzu billah (mi tražimo zaštitu od Ailaha) 
da pokažeš da ti je nešto odvratno. 

Reci: Inna lillahi (mi pripadamo Allahu) 
kad čuješ za smrt nekog muslimana. 

ISLAMSKI MJESECI 

muharrem, saffer* rebPu-l-evvek rebf'u-i-ahif, džumade-hula, đžum5de4-ufira, nedžeb, 
ša'ban, ramazan, ševval, zu-Mta'de, zu4-hidždže. 

Hiđžretski mjeseci računaju se po kretanju mjeseca. To su lunarni mjeseci, Hidžrotska 
godina ima 354 iti 355 dana. Kršćanski ili gregorijanski mjeseci računaju se po kretanju 
sunca. To su solami mjeseci. Kršćanska ili gregorijanska godina ima 365 ili 366 dana. 

Svi isiamski blagdani određuju se prema trenutnom položaju mjeseca. Zato islamski 
blagdani nisu svake godine u isto vrijeme. 

ČETIRI SURE IZ KUR’ANA 
• 1.FATIHA * 

Bismillahi-r-rahmani-r-rahim. 

El-hamdu lillahi rabbi-l-‘alemTn. 
Er-rahmani-r-rahlm. 

Maliki jevmi-d-dln. 

Ijjake na’budu ve ijjake neste'Tn. 

Ihdine-s-sirata-l-mustekTm. 
Sirata-l-lezlne en'amte ‘alejhim. 
Gajri-l-magdubi 'alejhim ve le-d-dallln. (Amln) 

U ime Allaha, Milostivog, Samilosnog. 

Tebe, Allaha, Gospodara svjetova, hvalimo, 
Milostivog Samilosnog, 

Vladara Dana sudnjeg; 

Tebi se klanjamo i od Tebe pomoć tražimo! 

Uputi nas na pravi put, 
na put onih kojima si milost Svoju darovao, 
a ne onih koji su protiv sebe srdžbu izazvali, 
niti onih koji su zalutali! 









2. IHLAS 

Bismillahi-r-rahmani-r-rahim. 

Kul huvallahu ehad. 
Allahu-s-samed. 

Lem jelid ve lem juled. 

Ve lem jekun lehu kufuven ehad. 

U ime Allaha, Milostivog, Samilosnog. 

Reci: "On je Atlah - Jedan! 

Aiiah je Utočište svakom! 

Nije rodio i rođen nije, 
i niko Mu ravan nije!" 








U ime Allaha, Milostivog , Samilosnog. 

Mi smo ti, uistinu, mnogo dobro dali, 
zato se Gospodaru svome moli i kurban kolji, 
onaj koji tebe mrzi sigurno će on bez spomena ostati. 

Bismillahi-r-rahmani-r-rahim. 



Inna ea'tajnake-f-kevser. 
Fesalli lirabbike venhar. 
Inne šani'eke huve-l-ebter. 




Knjiga Islam za najmlađe namijenjena je djeci životne dobi od šest do 
jedanaest godina. U njoj su u kratkim crtama izložene osnove islamskog 
vjerovanja, lik i život Allahovog poslanika Muhammeda (Bog mu se 
smilovao i spasio ga!) t pet osnovnih islamskih dužnosti, a sadrži i izbor 
poučnih priča te četiri kratke sure iz Kur’ana. Autor je nastojao izložiti 
sadržaj djeci primjerenim i razumljivim stilom. 

Ako Bog da. ova knjiga Ghulama San/vara olakšat će našoj djeci 
razumijevanje islama i pojačati u njima ljubav i želju da rastu kao 
muslimani. 

Ghulam Sarwarpoznatije islamski aktivist i pisac u Velikoj Britaniji. Djeluje 
u okviru muslimanske odgojno-obrazovne organizacije "The Muslim 
Educationai Trust" u Londonu, Čiji je predsjednik od 1 972. godine. Pored 
knjige Islam for Younger People. on je objavio Islam - Beliefs and 
Teachings, Syllabus & Guidehnes for Istamic Teaching, Muslims and 
Education in the UK, The Children's Book ofSalah, Books on Islam 
in English, British Muslims and Schools and Sex Education - The 
Muslim Perspective. 

THE MUSLIM EDUCATIONAL TRUST jest odgojno-obrazovna 
organizacija osnovana 1966. godine kako bi služila odgoju i 
obrazovanju muslimanske djece u Velikoj Britaniji. Njene 
aktivnosti uključuju slanje islamskih vjeroučitelja u pojedine 
državne škole, angažman muslimanske zajednice na 
problemima vlastitog odgoja t obrazovanja, vođenje konsultacija 
s Ministarstvom obrazovanja, lokalnim školskim vlastima, 
školama i nastavnicima o pitanjima koja se tiču muslimana, 
organiziranje vikend i večernjih škola, izdavanje islamske edicije 
te poticanje boljeg razumijevanje islama unutar britanskog 
društva. 



